# Bilag - Husorden ændringer.

**Ændringsforslag 1 – Generel husorden punkt 1.4**

Brug af boremaskine og andet larmende værktøj må kun ske i følgende tidsrum: Mandag-fredag kl. 8.00-12.00 og 14.00-18.00 og lørdag kl. 10.00-16.00. På søndage og helligdage må der ikke bores.

**Forslag 1** - Brug af boremaskine og andet larmende værktøj må kun ske i følgende tidsrum: Mandag-fredag kl. **10.00-18.00** og lørdag kl. 10.00-16.00. På søndage og helligdage må der ikke bores

**Forslag 2** - Brug af boremaskine og andet larmende værktøj må kun ske i følgende tidsrum: Mandag-fredag kl. **8.00-20.00** og lørdag kl. **10.00-18.00**. På søndage og helligdage må der ikke bores

**Forslag 3** – Ingen ændring.

**Ændringsforslag 2 – Generel husorden punkt 1.7**

Opklæbning af plakater, opslag og lignende må kun foretages af beboere på de dertil indrettede opslagstavler.

**Forslag 1** - Opklæbning af plakater, opslag og lignende må kun **foretages ved aftale, med inspektøren**.

**Forslag 2** – Ingen ændring.

**Ændringsforslag 3 – Tarmen 11.4.1.2**

Opslag, som annoncering af en fest, skal ske på facebook og evt. hænges op døren til postrummet, min. tre dage før afholdelse. Desuden skal der hænges et opslag på opslagstavlen, som er ved indgangen til lejlighedsfløjen lige ved indgangen til 52B.

**Forslag 1** - Annoncering af en åben fest skal ske via facebook senest 3 dage før. Har du ikke en facebook profil, kan du sende en email til beboerraad@kollegiegaarden.dk  
hvorefter de vil være behjælpelige med annonceringen

**Forslag 2** – Ingen ændring.

**Ændringsforslag 4 – Tarmen 11.4.1.3**

Baren skal som minimum sælge øl. Overholdes disse punkter ikke vil festen blive takseret som en lukket fest. Differencen vil blive trukket af depositummet.

**Forslag 1** - Baren skal som minimum **sælge øl til rimelige priser**. Overholdes disse punkter ikke vil festen blive takseret som en lukket fest. Differencen vil blive trukket af depositummet.“

**Forslag 2** – Ingen ændring.

**Ændringsforslag 5 – Endetarmen 12.4**

Det koster 100 kr. at leje Endetarmen på fredage og lørdage. Pengene skal betales til de ansvarlige for Endetarmen dagen inden du skal bruge lokalet.

**Forslag 1** - Det koster 100 kr. at leje Endetarmen på fredage og lørdage. Desuden betales 500 kr, i depositum ved leje i weekenden. Pengene skal betales til de ansvarlige for Endetarmen dagen inden du skal bruge lokalet.

**Forslag 2** – Ingen ændring.

**Tilføjelses forslag 6 – Endetarmen 12.11**

**Forslag 1** - Depositum tilbagebetales ved henvendelse til tarmbossen. Sker dette ikke indtil tre måneder efter festen, betragtes det som donation til tarmkassen.

**Forslag 2** – Ingen ændring.

**Ændringsforslag 7 – Nyt punkt på husordenen – Ny Punkt 13**

Da kollegiegården har fået en ølanlæg, skal regler omkring brug af dette indskrives i husordenen.

**13.1 Kollegiet har et ølanlæg der kan lånes for 100 kr/dag.**

**13.2 Ølanlæget er non profit og har selvstændige økonomi under beboerrådets konto.**

Kontakt anlægsansvarlig for priser, fælles indkøb og/eller reservation af anlæg.

**Ændringsforslag 8 – Tarmkassen 13 (ny 14)**

13.1 Tarm har egen økonomi via en konto under beboerrådet.

13.2 Punktet slettes, da det ikke længere er aktuelt

**Ændringsforslag 9 – Beboerrådet 15.2 (ny 16.2)**

Beboerrådet har oplevet, at der svingende engagement fra de siddende medlemmer hvilket kan besværliggøre beslutningsprocesen, da mindst ⅔ skal været til stede.

**Forslag 1** - “Der er op til **11** medlemmer af beboerrådet og dertil **11** personlige suppleanter. Disse er valgt på en generalforsamling, dog skal der altid være et ulige antal. Man vælges for en toårig periode. Hvis man ikke ønsker at sidde sin periode ud eller fraflytter kollegiet, skal der på et beboermøde vælges en anden, der kan sidde perioden ud. Genvalg kan finde sted.”

**Forslag 2** - Ingen ændring

**Ændringsforslag 10 – Nye regler for fremleje**

1. Fremleje er kun tilladt med kollegiets godkendelse, dvs. al fremleje uden anvendelse af Kollegiegårdens fremlejekontrakt er ulovlig og vil medføre opsigelse.
2. En kollegianer må højest fremleje hele sit værelse/lejlighed (fuld fremleje) i 2 år, hvis der er en såkaldt gyldig, midlertidig fraværsgrund. Fraværsgrunden skal skyldes sygdom, forretningsrejse, studieophold, midlertidig forflyttelse el. lign. Sabbatorlov og almindelig ferierejse er ikke en gyldig fraværsgrund, uanset om man fortsat er tilmeldt et studie.
3. Fremleje af hele sit værelse/lejlighed er kun muligt i forbindelse med midlertidigt ophold uden for Region Hovedstaden (Bornholms kommune anses værende udenfor Region Hovedstaden).
4. Fremlejegiver (lejeren, der har kontrakt med boligselskab) skal ved fremlejeforholdets begyndelse opfylder krav om studieaktivitet, det vil sige at der ikke må foreligge en opsigelsesgrund, jf. opsigelsesbekendtgørelsen § 2 (bekendtgørelse nr. 500 af 26/6 1991).
5. Fremlejetager (fremlejer, der har kontrakt med lejer) skal være studerende og studieaktiv. Dette skal dokumenteres sammen med lejekontrakten ved aftalens indgåelse. Dette gælder både ved fremleje af værelse og lejlighed/værelse i lejlighed
6. Undervejs i fremlejeforholdet skal kravet om studieaktivitet opfyldes af fremlejetager.
7. Når fremlejeholdet ophører eller hvis fremlejetager undervejs i fremlejeforholdet ophører med at opfylde krav om studieaktivitet, skal krav om studieaktivitet opfyldes af fremlejegiver.
8. Fremlejetageren må ikke viderefremleje, eller på anden vis overdrage lejemålet til tredje part.
9. Fremlejetageren vil i fremlejeperioden være at betragte som kollegianer og som sådan indtræde i fælleskøkkenets forpligtigelser. Derfor vil fremlejetager have samme forpligtigelser i forhold til køkkenskat, rengøring, m.m. som fremlejegiveren.
10. Fremlejetager er ubetinget erstatningspligtig for skader forvoldt på inventar, installationer, bygninger og overtrædelse af husordenen vil kunne medføre at lejemålet opsiges.
11. Fremlejegiver hæfter for de skader som fremlejetager måtte være erstatningsansvarlig for.
12. Det gælder også, at beboeren ’hæfter for’ fremlejers adfærd forstået på den måde, at fremlejegiver kan risikere at blive opsagt eller ophævet på grund af fremlejers ulovlige adfærd.

**Ændringsforslag 12 – Regler for intern flytning punkt 8.**

Nuværende situation: Efter 3 måneder i en lejlighed kan man søge om intern flytning imellem lejligheder. Denne liste har fortrinsret over værelsesventelisten.

Problem: At man har fortrinsret over værelsesventelisten og derfor kan komme foran i køen til en ny lejlighed, ved at flytte med over. Der har været tilfælde hvor to kollegianere flytter over i en fælles lejlighed for efter 3 måneder at “splitte op” og få to udefrakommende lejere ind, der så springer hele ventelisten over.

1. Intern flytning kan først finde sted 6 måneder efter indflytning.
2. Intern flytning imellem værelserne sker gennem FSB. Intern til og imellem lejlighederne sker igennem fremleje-repræsentanten.
3. Man kan ønske et specifikt værelse, men ikke en specifik lejlighed.
4. Det er tilladt at afslå tilbud om intern flytning, men man vil så flyttes ned i bunden af listen.
5. 3-værelseslejligheden er fortrinsvis til par med børn.
6. Efter 3 måneder i en lejlighed kan man søge om intern flytning imellem lejligheder. Denne liste har fortrinsret over værelsesventelisten, såfremt at den fraflyttende lejlighed bliver opsagt.
7. I ekstraordinære tilfælde kan man søge beboerrådet om dispensation til at springe ventelisten over.